armvectores/hy_wikipedia_2023 huggingface dataset:
(6708) Բոբիվեյլ

(6708) Բոբիվեյլ (անգլ.՝ Bobbievaile), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 4-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,444683 ա. մ., առավելագույնը մոտենում է 1,9994 ա. մ. հեռավորության վրա և հեռանում 2,8899 ա. մ.։ Արեգակի շուրջ մեկ ամբողջական պտույտ է կատարում 1396,15 երկրային օրվա ընթացքում, իր ուղեծրով շարժվելով միջինում 0,257852 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6708) Բոբիվեյլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուրմա (Մառնեուլի շրջան)

Բուրմա (վրաց.՝ ბურმა), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 148 մարդ։


== Ծանոթագրություններ ==
Օլխովի Ռոգ (գյուղ, Պոլտավայի շրջան)

Անվան այլ կիրառումների համար տե՛ս՝ Օլխովի ՌոգՕլխովի Ռոգ (ուկրաիներեն՝ Вільховий Ріг), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Օլխովի Ռոգ գյուղում բնակվում էր 57 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բլագոդառնիի քաղաքային օկրուգ

Բլագոդառնիի քաղաքային օկրուգ (ռուս.՝ Благодарненский городской округ), մունիցիպալ շրջան Ռուսաստանի Դաշնության Ստավրոպոլի երկրամասում։
Վարչական կենտրոնը՝ Բլագոդառնի։
Ստեղծվել է 1924 թվականին որպես Բլագոդառնիի շրջան (ռուս.՝ Благодарненский район), որպես տարածքային միավոր շարունակում է հանդես գալ այդ անվանմամբ։ 2017 թվականին շրջանը վերակազմավորվել է որպես մունիցիպալ միավոր՝ Բլագոդառնիի քաղաքային օկրուգ:


== Աշխարհագրություն ==
Քաղաքային օկրուգի տարածքի մակերեսը կազմում է 2470,81 կմ²։


== Բնակչություն ==
2012 թվականի մարդահամարի արդյունքներով քաղաքային օկրուգում բնակվում էր 57306 մարդ։ Բնակչության խտությունը կազմում էր 23,19 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Իշխան Սարիբեկյան

Սարիբեկյան Իշխան Բարսեղի (նոյեմբերի 7, 1912(1912-11-07), Իջևանի շրջան - մայիսի 6, 1990(1990-05-06), Esil District, Աքմոլայի մարզ, Ղազախական ԽՍՀ, ԽՍՀՄ), Խորհրդային Միության հերոս (24․3․1945 թ.), ավագ սերժանտ։ 1941 թ.-ի մայիսին զորակոչվել է կարմիր բանակ, Երկրորդ համաշխարհային պատերազմում մասնակցել Հյուսիսային Կովկասի պաշտպանությանը, Ուկրաինայի ազատագրմանը, Մերձբալթիկայի վերագրավմանը։ Հերոսի կոչման արժանացել է Ղրիմի ազատագրման մարտերում (1944 թ.-ի մայիս, Սապուն Գորայի մոտ) ցուցաբերած խիզախության և արիության համար։ 1945 թ.-ին զորացրվել է։
Մայիսի 3

Մայիսի 3, տարվա 123-րդ (նահանջ տարիներին՝ 124-րդ) օրն է։

Տարվա ավարտին մնում է 242 օր։


== Դեպքեր ==
1491 - պորտուգալացի միսիոներները մկրտում են Կոնգոյի միապետ Նքուվու Նզինգային, նրան շնորհելով Ժուան I անունը
1802 - բացվում է Տարտուի համալսարանը
1837 - Հունաստանում հիմնադրվում է Աթենքի համալսարանը
1957 - Կարաչայները վերադառնում են իրենց պատմական հայրենիք
2003 - Մոնղոլիայում նշում են Չինգիզ խանի ծննդյան օրը


=== Աղետներ և վթարներ ===
1999 – փոթորիկն ավերում է Օկլահոմա Սիթի քաղաքը, զոհերի թիվը կազմում 36 մարդ, հասցված տնտեսական վնասը՝ մեկ միլիարդ դոլլարից ավելի
2002 – Հնդկաստանում ռազմական ՄիԳ-21-ը մխրճվում է բանկի շենքի մեջ, զոհվում է ութ մարդ
2006 – Երևանից Սոչի թռչող «Արմավիա» ընկերության Airbus A320 օդանավն ընկնում է Սև ծովը։ Զոհվում են օդանավում գտնվող բոլոր 105 ուղևորներն ու անձնակազմի 8 անդամները։


== Ծնունդներ ==

612 - Կոստանդին Գ, Բյուզանդիայի կայսր (մ. 641)
1469 - Նիկոլո Մաքիավելի, իտալացի պատմաբան և փիլիսոփա (մ. 1527)
1859 - Նիկոդեմոս Ամատունի, իշխան, հասարակական գործիչ
1888 - Բելա Բոնդի, ամերիկացի դերասանուհի (մ. 1981)
1893 - Արամ Մանուչարյան, կուսակցական և պետական աշխատող]]
1898 - Գոլդա Մայեր גּוֹלְדָּה מֵאִיר Իսրայելի 4-րդ վարչապետը (մ. 1978)
1902 - Ալֆրեդ Կաստլեր ֆրանսիացի ֆիզիկոս, Նոբելյան մրցանակակիր (մ. 1984)
1933 - Ջեյմս Բրաուն ամերիկացի երգիչ-երգահան, դերասան (մ. 2006)
1962 - Սլավա Ստեփանյան, դերասան, բեմադրիչ, դրամատուրգ
1965 - Մանուել Սանչիս, իսպանացի ֆուտբոլիստ, պաշտպան
1975 - Քրիստինա Հենդրիքս ամերիկացի դերասանուհի


== Մահեր ==
1481 - Մեհմեդ II օսմանյան սուլթան (ծն․ 2006)
1856 - Ադոլֆ Ադան Adolphe Adan ֆրանսիացի կոմպոզիտոր (ծն․ 1803)
1957 - Գրիգոր Ղափանցյան, հայագետ


== Տոներ ==
Համաշխարհային՝
Արեգակ օր
Լռության օր
Մամուլի ազատության օր
Ազատության օր՝
 Հարավաֆրիկյան Հանրապետություն
Անկախության օր՝
 Սիերա Լեոնե
Սահմանադրության օր՝
 Լեհաստան
 Ճապոնիա՝ Նշվում է 1947 թվականից և տոնվում է «Ոսկի շաբաթ» պետական տոնակատարությունների ընթացքում։


== Ծանոթագրություններ ==
Սեն Շամա

Սեն Շամա (ֆր.՝ Saint-Chamas), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 7790 մարդ, բնակչության խտությունը` 291.65 մարդ/կմ²։ Բնակավայրը զբաղեցնում է 26.71 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մարսել քաղաքից` 40 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 5101 աշխատունակ (15-64 տարեկան)  բնակիչ, որոնցից ակտիվ էին 3760-ը, իսկ ոչ ակտիվները` 1341։ Ակտիվության ցուցանիշը կազմում է 73,7 %։ 3760 աշխատունակ մարդկանցից աշխատել է 3324 անձ (1797 տղամարդ և 1527 կին)։ Գործազուրկ են եղել 436 անձ (174 տղամարդ և 262 կին)։ 1341 անաշխատունակներից 394-ը եղել են աշակերտներ կամ ուսանողներ, 448-ը` թոշակառուներ, իսկ 499-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զուգահեռական

Զուգահեռական, երևակայական շրջանագիծ է, որը համապատասխանում է Երկրի գնդաձև մակերևույթը հասարակածին զուգահեռ հարթությամբ հատելու դեպքում առաջացած գծի հետ։
Զուգահեռականի բոլոր կետերը գտնվում են հասարակածից հավասար հեռավորության վրա։ Հասարակածին մոտենալիս զուգահեռականները երկարում են, իսկ բևեռներին մոտենալիս՝ կարճանում։ Հասարակածն ամենաերկար զուգահեռականն է։
Զուգահեռականի բոլոր կետերն ունեն նույն լայնությունը, սակայն՝ տարբեր երկայնություններ։
Զուգահեռականի մեծությունն արտահայտվում է այն անկյան մեծությամբ, որը կազմում են զուգահեռականի և հասարակածի միևնույն միջօրեականի վրա գտնվող կետերը, երբ գագաթը Երկրի կենտրոնն է։


=== Հասարակած ===
Հասարակածն այն շրջանագիծն է, որը հավասար հեռավորության վրա է Հյուսիսային և Հարավային բևեռներից։ Այն երկրագունդը բաժանում է Հյուսիսային և Հարավային կիսագնդերի։


=== Բևեռային շրջաններ ===
Հյուսիսային բևեռային շրջանը Հյուսիսային կիսագնդի այն ամենահարավային լայնությունների զուգահեռականն է, որոնցում արևը կարող է գտնվել հորիզոնից բարձր կամ ցածր 24 ժամերի ընթացքում։ Համապատասխանաբար, Հարավային բևեռային շրջանը նման ամենահյուսիսային կետերով կազմված զուգահեռականն է։


=== Արևադարձներ ===
Հյուսիսային (Խեցգետնի) և Հարավային (Այծեղջյուրի) արևադարձները նշում են ամենահարավային և ամենահյուսիսային այն լայնությունները, որոնցում արևը կարող է երևալ ուղիղ գլխավերևում։


== Տես նաև ==
49-րդ հյուսիսային զուգահեռական
Արձագանք (մուլտֆիլմ)

Արձագանք (ռուս.՝ Эхо), նկարված կարճամետրաժ մուլտիպլիկացիոն ֆիլմ, որն ստեղծել է Յուրի Կորոտկովը «Սոյուզմուլտֆիլմ» ստուդիայում։
«Ուրախ կարուսել» № 12 մուլտիպլիկացիոն ալմանախի երեք սյուժեներից երրորդն է։


== Սյուժե ==
Մի սաղարթախիտ անտառում ապրում էր ծերունի-անտառոգի Արձագանքը։ Ամբողջ օրերը նա կրկնում էր և ուժեղացնում էր լսվող ձայները։ Սակայն հաճախակի հնչում են ոչ միայն բնության ձայները, այլ ավելի ու ավելի շատ աղմուկ է առաջանում մարդու կողմից, ինչը նյարդայնացնում է Արձագանքին։


== Հեղինակներ ==
Սցենարի հեղինակ` Ա. Մազաև
Կինոռեժիսոր` Ա. Մազաև
Բեմադրող նկարիչ` Ե. Ժարովա
Նկարիչ-մուլտիպլիկատորներ` Ա. Դորոգով, Յ. Մեշերյակով, Ա. Պանով
Կինոօպերատոր` Բ. Կոտով
Հնչյունային օպերատոր` Բ. Ֆիլչիկով
Խմբագիր` Ա. Գրիգորյան
Նկարահանող խմբի տնօրեն` Լ. Մոնախովա


== Ծանոթագրություններ ==


== Արտաքին հղումներ ==
«Ուրախ կարուսել» № 12. «Արձագանք»(անգլ.) ֆիլմը Internet Movie Database կայքում
«Ուրախ կարուսել» № 12. «Արձագանք» մուլտֆիլմը «Անիմատոր.ռու» կայքում
«Արձագանք» մուլտֆիլմը lizmult.ru կայքում
Ալտեն (համայնք)

Ալտեն (հոլ.՝ Aalten ( արտասանություն)), համայնք Նիդերլանդների Խելդերլանդ մարզի արևելյան մասում, սահմանակցում է Գերմանիային։ Տարածքը 96,57 կմ² է, բնակչությունը՝ 27.365 (2011 թ.)։ Մեկ շնչի տարեկան միջին եկամուտը 11.900 եվրո է։
Աստերոիդների ցանկ (84001-84100)

Աստերոիդների ցանկ (83901-84000)  • Աստերոիդների ցանկ  • Աստերոիդների ցանկ (84101-84200)
 Աստերոիդների ցանկ (83901-84000)  • Աստերոիդների ցանկ  • Աստերոիդների ցանկ (84101-84200)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Վաղատինի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Վաղատին գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 64 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կամպու Մայորի գավառ

Կամպու Մայորի գավառ (պորտ.՝  Microrregião de Campo Maior), գավառ Բրազիլիայի Պիաուի նահանգում։ Մտնում է Պիաուի նահանգի հյուսիսկենտրոնական մաս (մարզ)ի մեջ։ Բնակչությունը կազմում է 213 502 մարդ՝ 2006 թվականի տվյալներով։ Զբաղեցնում է 24 302,504 կմ² տարածք։ Բնակչության խտությունը՝ 8,8 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 328 788 658,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1544,65 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,593


== Գավառի կազմ ==
Գավառի կազմի մեջ են մտնում հետևյալ համայնքները.

Ալտու Լոնգա
Ասունսան դու Պիաուի
Բոկեյրան դու Պիաուի
Բուրիտի դուս Մոնտիս
Կամպու Մայոր
Կապիտան դի Կամպուս
Ժատոբա դու Պիաուի
Սան Ժուան դա Սերրա
Սան Միգել դու Տապույու
Նովու Սանտու Անտոնիու
Միլտոն Բրանդան
Մարկ Բրաուն

Մարկ Բրաուն (անգլ.՝ Marc Tolon Brown, նոյեմբերի 25, 1946(1946-11-25), Էրի (քաղաք), Փենսիլվանիա, ԱՄՆ), ամերիկացի մանկագիր, մանկական գրքերի պատկերազարդող։


== Կենսագրություն ==
Նա հաճախել է Մաքդաուելի ավագ դպրոցը, այնուհետև ավարտել է Քլիվլենդի գեղարվեստի ինստիտուտը (Cleveland Institute of Art):
Աշխատել է որպես բեռնատարի վարորդ, խոհարար, հեռուստատեսության գեղարվեստական ​​ղեկավար և քոլեջի ուսուցիչ։
Ոգեշնչելով նկարիչներ Մարկ Շագալի և Մորիս Սենդակի աշխատանքներով, որին համաշխարհային համբավ է բերել «Այնտեղ, որտեղ ապրում են հրեշները» (1963 թվական) գրքի պատկերազարդումը, որոշում է իր ուժերը փորձել և նկարազարդել մանկական գրքեր։
1969 թվականից աշխատել է որպես գրքերի նկարազարդող։ Հայտնի է դարձել բազմաթիվ գրքերի պատկերազարդման շնորհիվ. դրանց մեջ աչքի է ընկնում հատկապես Արթուրի մասին շարքը, որը հիմք է դարձել կանադա-ամերիկյան համանուն անիմացիոն շարքի ստեղծման համար։ Գիրքը պատմում է գետնախոզ Արթուրի արկածների մասին։
Այս շարքի ավելի քան 65 միլիոն գրքեր վաճառվել են միայն ԱՄՆ-ում։ Նրա գրքերը, հաղորդումները, էլեկտրոնային գրքերը և հեռուստաշոուները հանրաճանաչ են ավելի քան 80 երկրների երեխաների շրջանում։
Մարկ Բրաունի գրքերը և հեռուստասերիալները ստացել են բազմաթիվ մրցանակներ, ընդգրկվել են ըստ «Նյու Յորք Թայմս» բեսթսելլերների ցանկում, մի քանի անգամ արժանացել «Էմմի» պրայմ թայմ (1997, 2000, 2001) և Ջորջ Պաբոդի մրցանակների` հեռարձակման, զվարճանքի և մանկական ծրագրերի ոլորտներում ունեցած նշանակալի ձեռքբերումների համար։


== Ընտրված աշխատանքներ ==


== Ծանոթագրություններ ==


== Արտաքին հղումներ ==
Մ. Բրաունի կայքը (անգլ.)
Մարկ Բրաուն Internet Movie Database կայքում
Հոլ շրջան (Տեխաս)

Անվան այլ կիրառումների համար տե՛ս՝ Հոլ շրջան (այլ կիրառումներ)Հոլ շրջան (անգլ.՝ Hall County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.339 կմ² է։ 2000 թվականին բնակչության թիվը կազմում էր 3 782 մարդ, իսկ 2010 թվականին՝ 3 353 մարդ։ Շրջկենտրոնն է Մեմֆիս (անգլ.՝ Memphis) բնակավայրը։ 


== Պատմություն ==
Հոլ շրջանը պաշտոնապես կազմավորվել է 1876 թվականին և վերակազմավորվել 1890 թվականին։ Շրջանն իր անվանումը ստացել է Տեխասի Հանրապետության պաշտպանության նախարար Ուորեն Հոլի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Հոլ շրջանի ընդհանուր մակերեսը կազմում է 2340 կմ², որից 2290 կմ²-ն զբաղեցնում է ցամաքը, իսկ 54 կմ²-ն կամ 3,8 %-ը՝ ջրային տարածքները։


=== Հարևան շրջաններ ===
Դոնլի շրջան (հյուսիս)
Քոլինգսվորթ շրջան (հյուսիս-արևելք)
Չիլդրիս շրջան (արևելք)
Քոթլ շրջան (հարավ-արևելք)
Մոտլի շրջան (հարավ)
Բրիսկո շրջան (արևմուտք)


== Բնակչություն ==
2010 թվականի դրությամբ բնակչության թիվը կազմում էր 3353 մարդ։ Բնակչության խտությունը կազմում էր 1 մարդ/կմ²։
Բնակչության թիվը 2000 թվականի դրությամբ կազմում էր 3782 մարդ։ Առկա էր 1548 տնային տնտեսություն և 1013 ընտանիք։ Բնակչության խտությունը կազմում էր 2 մարդ/կմ²։ Հաշվվում էր 1988 բնակելի շինություն՝ 1 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 71,97 %, սևամորթներ կամ աֆրոամերիկացիներ – 8,22 %, բնիկ ամերիկացիներ (հնդկացիներ) – 0,53 %, ասիացիներ – 0,16 %, այլ ռասաների ներկայացուցիչներ – 17,90 %, երկու կամ ավելի ռասաների ներկայացուցիչներ – 1,22 %: Իսպանախոսները կամ լատինոամերիկացիները կազմում են բնակչության 27,50 %-ը (անկախ ռասայից)։
Բնակչության տարիքային կազմը հետևյալն էր՝ 27,20 % - մինչև 18 տարեկան, 6,80 % - 18-24 տարեկան, 22,10 % - 25-44 տարեկան, 22,40 % - 45-64 տարեկան և 21,50 % - 65 և ավելի բարձր։ Շրջանի բնակչի միջին տարիքը 40 տարեկան է։ Յուրաքանչյուր 100 կնոջը բաժին է ընկնում 91,70 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 86,50 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Կրիվյանսկայա

Կրիվյանսկայա (ռուս.՝ Кривянская), ստանիցա Ռուսաստանի Ռոստովի մարզի Օկտյաբրսկի շրջանում։ Կրիվյանսկովո գյուղական համայնքի շրջկենտրոնն է։ Նովոչերկասկ քաղաքից գտնվում է 3 կմ հեռավորության վրա։
Բնակչությունը կազմում է 10.219 մարդ։ Առաջին անգամ հիշատակվում է 1705 թ.։


== Արտաքին հղում ==
բնակավայրի կայքը
Մայքլ Օեր

Մայքլ Ջերոմ Օեր (անգլ.՝ Michael Jerome Oher, մայիսի 26, 1986(1986-05-26), Մեմֆիս, Թենեսի, ԱՄՆ), ամերիկյան ֆուտբոլի ամերիկացի նախկին մարզիկ։ Ութ մրցաշրջան հանդես է եկել Ֆուտբոլի ազգային լիգայում (NFL)՝ որպես հարձակվողական թեքլ։ Համալսարանային առաջնությունում ներկայացրել է Միսիսիպիի համալսարանը, որի ֆուտբոլային թիմում անցկացրած տարիներին ընդգրկվել է մի շարք խորհրդանշական հավաքականներում և արժանացել բազմաթիվ մրցանակների։ Ընտրվել է NFL-ի 2009 թվականի դրաֆթի առաջին ռաունդում՝ «Բալթիմոր Ռեյվնս» ակումբի կողմից։


== Վաղ կյանքը ==
Մայքլ Օերը ծնվել է Մեմֆիսում (Թենեսի նահանգ)։ Եղել է Դենիս Օերի (անգլ.՝ Denise Oher) 12 երեխաներից մեկը։ Մայրը եղել է հարբեցող, իսկ հայրը Մայքլ Ջերոմ Ուիլյամս Օերը՝ (անգլ.՝ Michael Jerome Williams) հաճախ էր հայտնվում բանտում։ Փոքր տարիքում Մայքլը զրկված է եղել ծնողական սիրուց։ Առաջին և երկրորդ դասարաններում սովորել է 2 տարի, իսկ 9 տարիների ընթացքում սովորել է 11 տարբեր դպրոցներում։ Օերը մեծացել է փողոցներում և ապրել մանկատներում։ Մայքլի կենսաբանական հայրը ինքնասպան է եղել բանտում, երբ նա սովորում էր արդեն բարձր դասարաններում։ Օերն ամերիկյան ֆուտբոլով զբաղվել է միջին դպրոցի առաջին տարում, ինչը նրան օգնում է ընդունվել քրիստոնեական դպրոց։ Մայքլին մեծ օգնություն է ցուցաբերում նաև Թոնի Հենդերսոնը, ում մոտ ժամանակավոր ապրում էր։ Դպրոցի ֆուտբոլային մարզիչը նկատելով Օերի ներուժը՝ նրան ներկայացնում է դպրոցի տնօրենին, ով որոշում է նրան ընդունել դպրոց։
2003 թվականի մրցաշրջանից հետո Մայքլն ընդգրկվում է մի շարք խորհրդանշական հավաքականներում։ Օերին հաջողվում է նաև ընդգրկվել Scout.com կայքի լավագույն 5 նորեկ լայնմենների (դիրք ամերիկյան ֆուտբոլում) ցանկում։ Ողջ ժամանակահատվածում Մաքլն ապրում էր տարբեր ընտանիքներում։ 2004 թվականին Լիեյն և Շոն Տուերը Օերին առաջարկեցին ապրել իրենց հետ։ Մայքլի դպրոցական միջին գնահատականը բարձրացնելու համար նոր խնամակալները վարձում են տնային ուսուցչի, ով աշխատում էր նրա հետ շաբաթական 20 ժամ։ Դպրոցում Օերը զբաղվել է նաև բասկետբոլով։


== Համալսարանային մրցանակներ ==
2005՝ «All-American առաջինկուրսեցի» առաջին թիմ
2005՝ «All-Quad առաջինկուրսեցի» առաջին թիմ
2005՝ SEC վարկածով «All-Freshman» առաջին թիմ
2006՝ «All-SEC» երկրորդ թիմ
2007՝ «All-SEC» առաջին թիմ
2008՝ «All-American» առաջին թիմ
2008՝ «All-SEC» առաջին թիմ
2008՝ Շագ Ջորդանի անվան մրցանակ (տարվա հարձակվողական լայնմեն)
2008՝ Գնդապետ Էրլ Բլեյքի անվան մրցանակ
2008՝ Աութլենդի գավաթի եզրափակչի մասնակից
2008՝ Կոներլիի գավաթի եզրափակչի մասնակից
2008՝ Լոմբարդիի գավաթի կիսաեզրափակչի մասնակից
2008՝ SEC Ջեյկոբս Բլոքինգի գավաթ


== Հետաքրքիր փաստեր ==
Մայքլ Օերին անվանել են «Մեծ Մայք»


== Պատկերներ ==

		
		
		
		


== Հղումներ ==
Էջը «Թենեսի Թայթնսի» պաշտոնական կայքում Archived 2016-06-08 at the Wayback Machine.
Էջը «Բալթիմոր Ռեյվնսի» պաշտոնական կայքում Archived 2017-05-06 at the Wayback Machine.
Օկտյաբրսկոե (գյուղ, Մոզդոկսկի շրջան)

Անվան այլ կիրառումների համար տե՛ս՝ ՕկտյաբրսկոեՕկտյաբրսկոե (ռուս.՝ Октябрьское), գյուղ Ռուսաստանի Հյուսիսային Օսիա-Ալանիա հանրապետության Մոզդոկսկի շրջանի կազմում։
Բնակչությունը 2009 թվականին գրանցված տվյալներով կազմում էր 500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրելյու

Տրելյու (իսպ.՝ Trelew), քաղաք Արգենտինայի Չուբուտ նահանգում, գտնվում է Ատլանտյան օվկիանոսի ափից մի քանի կիլոմետր հեռավորության վրա՝ Չուբուտ գետի ափին։ 2010 թվականին բնակչությունը կազմել է 99 430 մարդ։ Ռոսոն քաղաքում և Չուբուտ գետի ստորին հոսանքի մի քանի գյուղերում և քաղաքներում ապրում է մոտավորապես 150 հազար մարդ։ Նահանգի մեծությամբ երկրորդ քաղաքն է Կոմոդորո Ռիվադավիա քաղաքից հետո և Պատագոնիայի ամենամեծ քաղաքը։


== Ընդհանուր տեղեկություններ ==
Քաղաքը գտնվում է Չուբուտ գետի ստորին հոսանքում՝ Ատլանտյան օվկիանոսի ափից մոտավորապես 20-25 կմ, իսկ Ռոսոնից 17 կմ հեռավորության վրա։ Տեղանքում ռելիեֆը հարթավայրային է։ Քաղաքը գտնվում է կիսաանապատների և անապատների բնական գոտիների սահմանին։ Տարեկան տեղումների միջին քանակը չի գերազանցում 200 մմ։


== Պատմություն ==
Քաղաքի անունը Վալլիերեն թարգմանվում է Լյուի քաղաք (քաղաքի հիմնադիր Լյուիս Ջոնսի անվան կրճատ ձևն է)։ Տրելյուն հիմնադրվել է 1886 թվականին որպես երկաթուղային կայարան։ Այն վալլիական գաղութի մաս է կազմել։ Ներկայումս քաղաքը Պատագոնիայի վալլիական խոշորագույն բնակավայրերից մեկն է, որտեղ մինչև օրս ապրում են Ուելսից եկածների սերունդներ։ Վալլիերենն օգտագործվում է առօրյա խոսքում և դասավանդվում որոշ դպրոցներում։


== Տնտեսություն ==
Տրելյուն խոշոր արդյունաբերական և առևտրային կենտրոն է։ Քաղաքի տնտեսության հիմքը կազմում են գյուղատնտեսությունը (անասնաբուծություն), արդյունաբերությունը, զբոսաշրջությունը, առևտուրը, բանկային գործը։ Գյուղատնտեսությամբ սկսել են զբաղվել դեռևս XIX դարի վերջին։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Լամբուդա

Լամբուդա (ռուս.՝ Ламбуда), գետ Ռուսաստանում, հոսում է Կարելական ինքնավար հանրապետությունում և Պուդոժսկի շրջանում։ Հոսում է հարավում, Լամբուդմոխի ճահճուտներում։ Գետաբերանը տեղակայված է Չոր Վոդլա գետի աջ ափին՝ 27 կմ հեռավորության վրա։ Գետի երկարությունը 19 կմ է, ավազանի տարածքը 67 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Վոդլա, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100412102000016173
Հիդրոլոգիական ուսումնասիրությունների կոդը - 102001617
Ավազանի կոդը - 01.04.01.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կալիկե (արբանյակ)

Կալիկե (հուն․՝ Κάρμη), Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Հավայան համալսարանի աստղագետների խմբի կողմից, որը ղեկավարում են Սքոթ Շեփարդը և Դևիդ Ջուիտը, հայտնաբերման մասին հայտնվել է 2000 թվականին, սկզբում արբանյակը ստացել է S/2000 J 2 ժամանակավոր անվանումը։
Կալիկեն ունի մոտ 5,2 կմ տրամագիծ, և պտտվում է Յուպիտերի շուրջ միջինում 23 583 000 միլիոն կմ հեռավորության վրա, 743,0 օրվա ընթացքում։ Արբանյակի ուղեծրի թեքումը կազմում է 166° խավարածրի հարթության նկատմամբ (165° Յուպիտերի հասարակածի նկատմամբ), իսկ էքսցենտրիսիտետը 0,214 է։
Կալիկեն պատկանում է Կարմեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 23 - 24 գիգամետր միջակայքում, իսկ ուղեծրի թեքումը մոտ 165° է։
Արբանյակի անունը տրվել է 2002 թվականի հոկտեմբերին, այն անվանվել է Հունական դիցաբանության կերպար Կալիկեի անունով։


== Տես նաև ==
Յուպիտերի արբանյակներ


== Ծանոթագրություններ ==
Կոդեսմաա

Կոդեսմաա (էստ․՝ Kodesmaa), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բոստանկայա (Մանազկերտի գավառ)

Բոստանկայա, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում էր Մանազկերտ քաղաքից հյուսիս՝ հարթվայրում։


== Անվան ստուգաբանություն ==
Գյուղի մոտակայքում՝ Բոստանակայա բերդի ավերկաների մոտակայքում գտնվում է Ազնավուրի գերեզմանատեղին, որի խոշոր քարերի շարվածքը պարտեզ է հիշեցնում։ Ըստ դրա էլ գյուղը երբմեն կոչում են Քարապարտեզ։


== Պատմամշակութային կառույցներ ==
Բոստանկայայից քիչ հեռու գտնվում է Բոստանկայա հին բերդի ավերակները։ Այդտեղ պահպանվել էր ուրարտական թագավոր Մենուայի սեպագիր արձանագրությունը (մթա IX-VIII դարեր)։
Գյուղից քիչ հեռու գտնվում է Ս. Գեորգ վանքը կամ եկեղեցին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ներզինգեն

Ներզինգեն (գերմ.՝ Nersingen), կոմունա Գերմանիայի Բավարիա երկրամասում՝ Նոյ Ուլմ շրջանում։ Ենթարկվում է Շվաբիա վարչական կենտրոնին։ Բնակչությունը կազմում է 9162 մարդ (դեկտեմբերի 31, 2010)։ Զբաղեցնում է 24,27 կմ² տարածք։ Պաշտոնական կոդ՝ 09 7 75 134։ Բաժանված է 5 ենթաշրջանների։


== Ծանոթագրություններ ==


== Արտաքին հղում ==
Պաշտոնական կայք
Վոլչիխա (այլ կիրառումներ)

Վոլչիխա, կարող է վերաբերել.

Վոլչիխա - գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բարնաուլկա գետի աջ ափով՝ 173 կմ հեռավորության վրա։ Գետի երկարությունը 11 կմ է։
Վոլչիխա - գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կոեն գետի աջ ափով՝ 18 կմ հեռավորության վրա։ Գետի երկարությունը 11 կմ է։
Վոլչիխա - գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սավիխա գետի աջ ափով՝ 2 կմ հեռավորության վրա։ Գետի երկարությունը 16 կմ է։
Վոլչիխա - գյուղ Ռուսաստանի Ալթայի երկրամասի Վոլչիխայի շրջանի կազմում։
Արագիլներ (տեսակներ)

Արագիլներ (լատ.՝ Ciconia), թռչունների դաս, արագիլանմանների կարգ։


== Բնութագիր ==
Արագիլի արտաքին հատկանիշներն են երկար մերկ ոտքեր՝ ծածկված ցանցատիպ մաշկով, կտուցը երկար է, ծայրը՝ ուղիղ, սուր կամ թեթևակի կեռ, առջևի մատները միմյանց փոխկապակցված են լայն լողացող թաղանթով, մատները կարճ են վարդագույն թաղանթով, գլուխը և պարանոցը գորշ մաշկ ունեն։
Եվրոպայում տարածված է երկու տեսակ՝ սև և սպիտակ։ Առաջինը ծածկված է մուգ շագանակագույն փետուրներով, երկրորդը, բացառությամբ թևերի և ուսերի, ծածկված է սպիտակ փետուրներով, կտուցն ու ոտքերը կարմիր են։
Չվածները Կենտրոնական Եվրոպա են վերադառնում փետրվար-մարտ ամիսներին։ Եվրոպայից բացի, կարելի է հանդիպել նաև արևելյան կիսագնդում։ Վերադառնալուց հետո նրանք ապրում են հին բներում, որոնք կառուցված են չոր ծառերի գագաթներին և տանիքներում, ինչպես նաև ջրառատ տարածքներում։ Առավել շատ տեսակներ հանդիպում են Նիդերլանդներում, Իսլանդիայում և Հարավային Սաքսոնիայում։ Անգլիայում ևս շատ են։ Քանի որ արագիլները չեն հետապնդվում, նրանք շատ շատ են վստահում և մոտենում բնակավայրերին։

Արագիլները սնվում են միջատներով, ձկներով, երկկենցաղներով, սողուններով, մկներով, բույսերով։ Դնում են 4-5 սպիտակ ձու մոտ 8 սմ մեծությամբ։ Ձայնը թույլ է, հնչյունները ստեղծվում են ծնոտների բղավոցով, միայն ձագուկները, որոնք նստած են բույնի մեջ, ստեղծում են հեգնանք կամ ձայն, կարծես թե թույլ ցնցող։ Փոքր արագիլին հեշտ է ձեռքով բռնել։ Ապրում են երկար։ Արագիլի պարանոցից մինչև պոչի փետուրների ծայրը 1,5 մետր է, կանգնած դիրքում ունի 1 մետր բարձրություն։


== Արվեստում ==

Անտիկ և միջնադարյան գրողների ստեղծագործություններում հանդիպում ենք լեգենդի, որտեղ նվում է, որ արագիլները կերակրում են իրենց ծնողներին, երբ նրանք ի վիճակի չեն հոգ տանել իրենց մասին։ Այդ պատճառով վերածննդի ժամանակ և  հետագայում գեղանկարչության մեջ արագիլը խորհրդանշում է հարգանք ծնողների նկատմամբ։ Բացի այդ, արագիլներին նկարները ներկայացվել են որպես Մերկուրի աստծո մարտակառք։


== Տեսակներ ==
Սպիտակափոր արագիլ
Սպիտակավիզ արագիլ
Մալայական բրդոտ արագիլ
Ամերիկյան արագիլ
Սպիտակ արագիլ
Սևակտուց արագիլ
		
		
		
		
		


== Ծանոթագրություններ ==


== Հղումներ ==
«Аист»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Отряд Аистообразные — Ciconiiformes на сайте Лазовского государственного природного заповедника
Գրդիկան

Գրդիկան, գյուղ Արևմտյան Հայաստանում, Վանի վիլայեթի Խոշաբի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հուլիսի 9

Հուլիսի 9, տարվա 190-րդ (նահանջ տարիներին՝ 191-րդ) օրն է։

Տարվա ավարտին մնում է 175 օր։


== Դեպքեր ==
1816 - Արգենտինան հռչակեց անկախություն Իսպանիայից
2011 - Հարավային Սուդանն անկախացավ Սուդանից


=== Ավիավթարներ ===
1982 - Լուիզիանայում Pan American ընկերության Boeing 747-ի վթարի հետևանքով զոհվում է 145 մարդ
2006 - Իրկուտսկի օդակայանում վայրէջքի ժամանակ Airbus A310 ինքնաթիռի վթարից 203 մարդուց զոհվում են 124-ը


== Ծնունդներ ==
1847 - Վոնգ Ֆեյ Հուն չինական մարտարվեստի վարպետ
1855 - Աբդ ալ-Ռահման ալ-Քաուաքիբի արաբ փիլիսոփա և գրող
1894 - Պյոտր Կապիցա Петр Капица սովետական ֆիզիկոս
1905 - Աննա Շխիյան, բուսաբան
1916 - Էդվարդ Հիթ Edward Heath անգլիացի քաղաքական գործիչ
1929 - Հասան II, 1961-99 թթ. Մարոկկոյի թագավոր
1930 - Արտաշես Մարտիրոսյան, հայ խորհրդային բանասեր, պատմաբան
1941 - Պուշկին Սերոբյան, հայ քաղաքական գործիչ և իրավապաշտպան, ԽՍՀՄ այլախոհ
1945 - Դին Կունց Dean Koontz ամերիկացի գրող
1950 - Վիկտոր Յանուկովիչ Вiктор Янукович Ուկրաինայի 4-րդ նախագահ։
1956 - Թոմ Հենքս Tom Hanks ամերիկացի դերասան։
1959 - Քևին Նեշ Kevin Nash ամերիկացի դերասան
1975 - Ջեք Ուայթ Jack White ամերիկացի երգիչ-երգահան
1985 - Էշլի Յանգ Ashley Simon Young անգլիացի ֆուտբոլիստ


== Մահեր ==
1828 - Գիլբերտ Սթյուարտ, ամերիկացի գեղանկարիչ
1856 - Ամեդեո Ավոգադրո Amedeo Avogadro իտալացի ֆիզիկոս և քիմիկոս
1902 - Արսեն Այտընյան, հայագետ
1936 - Աղասի Խանջյան, պետական գործիչ
1984 - Ֆաինա Ռանևսկայա, ԽՍՀՄ դերասանուհի
2002 - Ռոդ Սթայգեր Rodney Stephen Steiger ամերիկացի դերասան
2007 - Էլվինա Մակարյան, հայ երգչուհի, երգահան


== Տոներ ==
Անկախության օր՝
Արգենտինա
Հարավային Սուդան
 Ուկրաինա՝ Պարտենիտի օր


== Ծանոթագրություններ ==
Նրբության լեզուն (ֆիլմ)

«Նրբության լեզուն» (անգլ.՝ Terms of Endearment, ֆիլմի այլ անվանումը՝ «Նրբության խոսքեր»)՝ ռեժիսոր Ջեյմս Բրուքսի կինոֆիլմը հիմնված է Լերի Մակմերտրի նույնանուն սիրավեպի մոտիվներով։ Օսկարի հնգակի մրցանակակիր է։


== Սյուժե ==
Ֆիլմը պատմում է մոր և աղջկա 30 երկարաձիգ տարիների կյանքի և փոխհարաբերությունների մասին։ Ֆիլմի մեծ մասը ոճով նման է կատակի։ Այն լի է սարկազմով հարուստ հումորով։ Սակայն ֆիլմի ավարտը դրամատիկ է։ Այս պատմությունը նրա մասին է, թե ինչպես ոչ երիտասարդ իրեն ամբողջովին  աղջկանը նվիրած կինը,  թույլ է տալիս իրեն սիրահարվել։


== Դերերում ==


== Ֆիլմի մասին ==
Ֆիլմը չի հանդիսանում Լերի Մակմերտրի վեպի մաքուր էկրանավորումը, մասնավորապես՝ Ջեք Նիքոլսոնի կերպարը մտածվել է հատուկ ֆիլմի համար՝ սցենարի հեղինակ, ռեժիսոր Ջեյսմ Բրուկսի կողմից։ Նիքոլսոնը չկասկածելով համաձայնում է դերին՝ չնայած նրան, որ պետք էր խաղալ երկրորդ պլանի կերպարում։ Ամենամեծ հաճույք էպատճառել կատակերգական էպիզոդի վրա աշխատանքը։
Շիռլի Մկալեյնը համաձայնվել է դերի համար միանգամից սցենարը կարդալուց հետո։ Ավրորայի դերի համար նույնպես հրավիրել են Ջենիֆեր Ջոնսին և Լուիզա Ֆլեթչերին։
Վեպը հարմարեցվել է թատրոնի բեմականացմանը համապատասխան։ Նույնանուն ներկայացումը հաջողության է հասել Լոնդոնում։ BBC-ի քննադատական կարծիքում ֆիլմի և ներկայացման համեմատության մեջ հավանությունը տրվում է ներկայացմանը, իսկ ֆիլմը բնորոշվում է, ինչպես «երկարացված»։


== Պարգևներ և անվանակարգեր ==
1984 թ.՝ 5 Օսկարի մրցանակ. Լավագույն ֆիլմ (Ջեյմս Բրուկս), Լավագույն ռեժիսոր (Ջեյմս Բրուկս), Լավագույն կանացի դեր (Շիռլի Մակլեյն), լավագույն տղամարդկային դեր՝ երկրորդ պլանում (Ջեք Նիկոլսոն), լավագույն հարմարեցված սցենար (Ջեյմս Բրուկս) և նույնպես 6 անվանակարգեր. լավագույն կանացի դեր (Դեբրա Ուինգեր), լավագույն տղամարդկային դերը երկրորդական պլանում (Ջոն Լիտգոու), դիզայների լավագույն աշխատանք (Փոլի Փլետ, Խարոլդ Միկելսոն, Թոմ Պետիգո, Էնտոնի Մոնդել) լավագույն մոնտաժ (Ռիչարդ Մարկս), լավագույն ձայն (Դոնալդ Միտչել, Րիկ Քլային, Քեվին Օ՚Քոնել, Ջեյմս Ալեքսանդեր), լավագույն երաժշտություն (Մայքլ Գոռ)։
1984 թ.՝ Ոսկե գլոբուսի 4 մրցանակ. լավագույն ֆիլմ ՝ դրամա, լավագույն կանացի դեր (Շիռլի Մակլեյն), լավագույն տղամարդկային դերը՝ երկրերդական պլանում (Ջեք Նիկոլսոն), լավագույն սցենար (Ջեյմս Բրուկս) և նույնպես երկու անվանակարգեր. լավագույն ռեժիսոր (Ջեյմս Բրուկս), լավագույն կանացի դեր (Դեբրա Ուինգեր)։
1985 թ.՝ BAFTA մրցանակբաշխության անվանակարգ լավագույն կանացի դերի համար  (Շիռլի Մակլեյն)։


== Ծանոթագրություններ ==


== Արտաքին հղումներ ==
«Язык нежности»(անգլ.) ֆիլմը Internet Movie Database կայքում․
«Язык нежности»(անգլ.) ֆիլմը Allmovie կայքում:
«Язык нежности»(անգլ.) ֆիլմը Rotten Tomatoes կայքում․
Օլմեդո (այլ կիրառումներ)

Օլմեդո, կարող է վերաբերել՝

Օլմեդո - կոմունա Իտալիայում
Օլմեդո - մունիցիպալիտետ Իսպանիայում
Բելիցկի գյուղական խորհուրդ (Յամոլսկի շրջան)

Բելիցկի գյուղական խորհուրդ  (ուկրաիներեն՝ Білицька сільська рада), Ուկրաինայի Սումիի մարզի Յամպոլսկի շրջանում։
2001 թվականի տվյալներով Բելիցկի գյուղական խորհրդում բնակվում էր 320 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Խոտեն

Խոտեն (ուկրաիներեն՝ Хотінь), քաղաքատիպ ավան Ուկրաինայի Սումիի մարզի Սումիի շրջանում։ Հիմնադրվել է 14-րդ դարում։
2001 թվականի տվյալներով Խոտեն քաղաքատիպ ավանում բնակվում էր 2 561 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լիդիա Գագարինա

Լիդիա Իվանովնա Գագարինա (ռուս.՝ Лидия Ивановна Гагарина, ապրիլի 13, 1902(1902-04-13), Սարատով, Ռուսական կայսրություն - հունիսի 20, 1984(1984-06-20), Լենինգրադ, ՌԽՖՍՀ, ԽՍՀՄ), խորհրդային գեղանկարիչ և գծանկարիչ, Լենինգրադի նկարիչների միության անդամ։


== Կենսագրություն ==
Ծնվել է Սարատովում։ 1920-1925 թվականներին սովորել է Ցարիցինում (1925 թվականի ապրիլի 10-ին վերանվանվել է Ստալինգրադ) քաղաքային գեղարվեստի դասընթացներում (1930 թվականից` Ստալինգրադի կերպարվեստի տեխնիկում)։ 1928-1929 թվականներին սովորել է Լենինգրադի գեղարվեստա-մանկավարժական ուումնարանում։ 1929 թվականին ընդունվել է Լենինգրադի բարձրագույն գեղարվեստա-տեխնիկական ինստիտուտի գեղանկարչության ֆակուլտետ։ Սովորել է Միխայիլ Բոբիշովի, Ռուդոլֆ Ֆրենցի և Ա. Գոնչարովի մոտ։ 1933 թվականին ավարտել է ինստիտուտը՝ պաշտպանելով դիպլոմային աշխատանք «Ճակատամարտը շարունակվում է» թեմայով։ Նրան շնորհվել է նկարիչ-բեմադրողի կոչում։ 1925 թվականից նա սկսում է մասնակցել ցուցահանդեսների, դառնում Հեղափոխական Ռուսաստանի նկարիչների ասոցիացիայի ցուցորդ անդամ, 1938 թվականից` Լենինգրադի նկարիչների միության անդամ։ Նկարել է բնանկարներ, դիմանկարներ, ժանրային կտավներ։ Պատերազմի տարիներին եղել է Լենինգրադի պաշտպանների շարքում, միաժամանակ մասնակցել պաշարված Լենինգրադի նկարիչների կողմից կազմակերպվող ցուցահանդեսներին։ Հետպատերազմյան տարիներին աշխատել է յուղաներկային և տեմպերային գեղանկարչության, ավտովիմագրական տպագրության, գրքերի նկարազարդման բնագավառներում։ 1936, 1967 և 1969 թվականներին Գագարինայի ստեղծագործությունների անհատական ցուցահանդեսներ են կազմակերպվել Լենինգրադում։
Մահացել է 1984 թվականի հունիսի 20-ին, Լենինգրադում, 83 տարեկան հասակում։
Գագարինայի ստեղծագործությունները գտնվում են Ռուսական պետական թանգարանում. դրանք 30 գծանկարչական աշխատանքներ են և մեկ յուղաներկային կտավ` «Վոլոդարսկի սովխոզ, կալսում, 1932»։ Գագարինայի ստեղծագործությունները գտնվում են նաև Ռուսաստանի և արտերկրի բազմաթիվ թանգարաններում և մասնավոր հավաքածուներում։


== Ծանոթագրություններ ==


== Աղբյուրներ ==
1917 — 1957. Выставка произведений ленинградских художников. Каталог. Л., Ленинградский художник, 1958. С.57.
Выставка произведений ленинградских художников 1960 года. Каталог. Л., Художник РСФСР, 1961. С.78.
Каталог весенней выставки произведений ленинградских художников 1965 года. Л., Художник РСФСР, 1970. С.12.
Выставка произведений ленинградских художников, посвященная 25-летию Победы над фашистской Германией. Каталог. Л., Художник РСФСР, 1972. С.18.
Весенняя выставка произведений ленинградских художников 1971 года. Каталог. Л., Художник РСФСР, 1972. С.8.
Художники народов СССР. Биобиблиографический словарь. Т.2. М., Искусство, 1972. С.385.
Иванов С. Неизвестный соцреализм. Ленинградская школа. СПб., НП-Принт, 2007. С.13, 356, 359.
Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. СПб., Первоцвет, 2007. С.41.
Государственный Русский музей. Живопись. Первая половина XX века. Каталог. Г—И. Т.9.. СПб., Palace Edition, 2000. С.15.
Սալվատորե Կոգնետտի դե Մարտիիս

Սալվատորե Կոգնետտի դե Մարտիիս (անգլ.՝ Salvatore Cognetti de Martiis, ծնվել է՝ հունվարի 19, 1844(1844-01-19), Բարի, Իտալիա - հունիսի 8, 1901(1901-06-08), Թուրին, Իտալիա), իտալացի քաղաքական տնտեսագետ, Թուրինի համալսարանի պրոֆեսոր։


== Կենսագրություն ==
Սալվատորե Կոգնետի Դե Մարտիիսը ծնվել է 1844 թվականի հունվարի 19-ին Իտալիայի  Բարրի քաղաքում։ Սովորել է Պիզայում 1861-1865 թվականներին։
1866 թվականին նա ընդգրկվել է Գարիբալդիի կամավորների շարքում տիրոլյան արշավին մասնակցելու համար, իսկ հաջորդ տարի, վերադառնալով Բարի, նշանակվել է քաղաքային դպրոցների տնօրեն ինչպես նաև Արդյունաբերական և մասնագիտական ​​ինստիտուտի քաղաքատնտեսության պրոֆեսոր։
1868 թվականին տեղափոխվել է Մանտուա՝ գավառական տեխնիկական ինստիտուտում իրավունք և տնտեսագիտություն դասավանդելու։ Մանթուայում սկսել է աշխատել որպես հրապարակախոս՝ ղեկավարելով «Gazette Mantua» (1870-1874) թերթը և համագործակցելով «Հաստատակամություն» կազմակերպության հետ՝ հրապարակումներ անելով քաղաքական և սոցիալական հարցերի վերաբերյալ։
Նշանակվելով Սիենայի և Թուրինի համալսարանների պրոֆեսոր 1878 թվականին, նա տեղափոխվեց Պիեմոնտեզի մայրաքաղաք՝ դասավանդելու քաղաքական տնտեսություն։ Կարևոր անվճար դասընթաց դասավանդեց նաև սոցիոլոգիայից։ Այստեղ նա հիմնեց Քաղաքական տնտեսության լաբորատորիան, որն այժմ կրում է իր անունը, և նրա տնօրենն էր 1893 թվականից։ Սալվատորե Կոգնետի Դե Մարտիիսը Թուրինի Իտալիայի թագավորական արդյունաբերական թանգարանում տնտեսագիտության և արդյունաբերական իրավունքի պրոֆեսոր էր։


== Մատենագրություն ==
«Della attinenza tra l'economia sociale e la storia» (Ֆլոր., ​​1866)
«L'economia sociale e la famiglia» (Միլան, 1869)
«La circolazione dela ricchezza negli Stati Uniti d'America» (Թուրին, 1875)
«Forme e leggi delle perturbazioni Economiche» (Թուրին, 1878)
«Le form primitive nell'evoluzione Economica» (Թուրին, 1881)
«L'economia come scienza autonoma» (Թուրին, 1886)
«Il socialismo negli Stati Uniti d'America» (Թուրին, 1887) և այլն։


== Ծանոթագրություններ ==


== Հղումներ ==
«Коньетти де Мартиис, Сальватор»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Salvatore Cognetti de Martiis breve biografia di R. Marchionatti, in Accademia delle Scienze di Torino, sito torinoscienza.it. URL visitato il 26 novembre 2012.
Սրաբար

Սրաբար, համշենահայերի շրջանում ամենատարածված պարերից մեկը, որի տարատեսակներից է նաև «Հայսին բարը»։


== Անվան ստուգաբանություն ==
Անվանումը առաջացել է «սրա» արմատից, որը նշանակում է շարք, այսինքն՝ շարքով պար։


== Խորհուրդը ==
Համշենահայերը «Հայսին բարը»՝ հարսի պարը, կատարել են այն ժամանակ, երբ հարսանիքը մոտեցել է ավարտին։ Պարին մասնակցել են բոլոր զույգերը։ Այրիներին ու ամուրիներին արգելվել է մասնակցել։ Հարսը պարաշրջան մտել է արդեն երեսը բաց։ Պարը բոլորվել է միայն երեք շրջան, գերակշռող ուղղությունը միայն աջ է։
«Հայսին բարն» ունի մի առանձնահատկություն ևս։ Այն կատարվում է երկու անգամ. առաջինը՝ հարսի տնից դուրս գալու ժամանակ, որպես հրաժեշտի պար, երկրորդը՝ հարսանիքի վերջում։ Հարսի պարը միաժամանակ դառնում է սահմանագիծ՝ կյանքի մեկ շրջանն ավարտելու և մյուսն սկսելու համար։
«Սրաբարն» ունի երգվող սիրային տեքստ, բայց հազվադեպ է պատահում, որ պարեն երգելով։ Հիմնականում պարում են քեմոնայի նվագակցությամբ։ Ունի հավասարաչափ ռիթմ, աստիճանաբար արագացող տեմպ։


== Պարային քայլերը ==
Պարի ժամանակ երկսեռ զույգերը փակ շրջան են կազմում տան կենտրոնում գտնվող օջախի շուրջ, կողք-կողքի, թևերը՝ 90˚ անկյունով դեպի առաջ ծալած, դեմքերը դեպի շրջանի կենտրոնը։
Պարային քայլերն են․

ձախ ոտքը խաղում է՝ փոքր-ինչ բարձրացվում և վերադառնալով՝ ընդունում մարմնի ծանրությունը,
նույնը կատարում է աջ ոտքը,
ձախը կրկնում է առաջին շարժումը,
աջ ոտքը խաղում է՝ փոքր-ինչ բարձրացվելով,
աջ ոտքով կատարվում է քայլ դեպի աջ՝ կես քայլ հեռավորությամբ,
ձախ ոտքով քայլ-միացում. ոտքը դնում են սահեցնելով, առանց գետնից շատ բարձրացնելու։Տղամարդիկ երբեմն տեղափոխվող ոտքը, թեթև բարձրացնելով, խաղացնում են օդում։ Պարը խիստ հանդիսավոր է։
Համշենցիները «Սրաբարը» համարում են «Թռթռուգի» և «Ձօնդր բարի» (ծանր պար) միջին տեսակ կամ հանգիստ «Թռթռուգ»։


== Ծանոթագրություններ ==


== Արտաքին հղումներ ==
Սրաբար պարը «Կարին» համույթի կատարմամբ
Ուսուցողական հոլովակ
Պիտեր Պաու

Պիտեր Պաու ( չինարեն հեշտ. 鮑德熹 , պալլ.: Բաո Դեսի, 1952, Հոնկոնգ, Բրիտանական կայսրություն), հոնկոնգյան կինոօպերատոր է։


== Կենսագրություն ==
Հայրը` կինոյի և հեռուստատեսության ռեժիսոր և դերասան էր, մայրը` թատրոնի դերասանուհի։ Մինչև 13 տարեկանը ապրել է ընտանիքի հետ։ Այնուհետև սովորել է Գուանչժոում, ապրել է մշակութային հեղափոխության տարիներին և դասավանդել։ Վերադառնալով Հոնկոնգ` երկու տարի աշխատել է որպես բանկային ծառայող։ 1979 թվականին նա մեկնել է Սան Ֆրանցիսկոյի գեղարվեստական ինստիտուտում սովորելու (1979-1983)։ Որպես օպերատոր իր առաջնելույթն կատարել է 1986 թվականին։ Փիթերը աշխատել է Հոնկոնգի և Չինաստանի խոշոր կինոռեժիսորների հետ։ Որպես ռեժիսոր նկարահանել է մի քանի ֆիլմ։
Հոնկոնգյան օպերատորների միության անդամ է։


== Ընտրյալ ֆիլմարություն ==


=== Ռեժիսորական աշխատանք ===
2000 -  Արկածներ որոնողները / Tian mai zhuan qi ( գլխավոր դերակատար և պրոդյուսեր`Միշել Յեո)
2015 - Չժուն Կույ։ Ձյունե օրիորդը և մուգ բյուրեղ/ Zhong Kui fu mo: Xue yao  mo ling (ռեժիսոր` Չժաո Տայնյու)


=== Օպերատորական աշխատանք ===
1989 — Վարձու մարդասպան (ռեժիսոր Ջոն Վու)
1989 —Խաղացողների Աստված (ռեժիսոր ` Վան Ցզին (Վոնգ Ցզին))
1989 — Թրծակավ ռազմիկը (ռեժիսոր` Չեն Սյաոդուն)
1990 —Վիրտուոզ (ռեժիսոր` Չեն Սյաոդուն)
1991 — Խորամանկ ուղեղը ( Վան Ցզին (ռեժիսոր` Վոնգ Ցզին)
1991 —Հոգու փրկիչը (ռեժիսոր ` Դեվիդ Լի Դավեյ (Լաի Դայվաի)
1992 — Իմ կրնկի արդարադատությունը (ռեժիսոր` Ջոնի Դու Ցիֆդն) (Դոու Կխեյֆունգ))
1993 —Հերոսները կրակում են արծիվների վրա (ռեժիսոր ` Ջեֆֆրի Լյու Չժենվեյ  (Լաու Ցզանվաի))
1997 — Առաքինի մարտիկները/ Warriors of Virtue (ռեժիսոր` Ռոննի Յու )
1997 — Գաղութ / Double Team (ռեժիսոր` Ցույ Հարկ)
1998 — Չակի հարսը / Bride of Chucky (ռեժիսոր` Ռոննի Յու )
1998 — Աննա Մագդալենա (ռեժիսոր` Ցի Չժունվեն (Հայ  Ցզունգման))
2000 — Գողացված վագր, թաքնված վիշապը (Ռեժիսոր` Էնգ Լի, Օսկար` օպերատորական լավագույն աշխատանքի համար,  BAFTA մրցանակի առաջադրում, Չիկագոյի կինոքննադատների ասոցիացիայի մրցանակ)
2000 —Դրակուլա-2000 / Dracula 2000 (ռեժիսոր` Պատրիկ Լյուսե)
2000 — Ես նույնպես ատում եմ քեզ (ռեժիսոր` Ցի Չժունվեն  (Հայ Ցզունգման))
2005 —Միգուցե, սեր է (ռեժիսոր` Պիտեր, Հոնկոնգյան Հոնկոնգի կինոփառատոնի մրցանակ)
2005 — Երդում (ռեժիսոր` Չեն Կայգե)
2007 — Կրակիր նրանց / Shoot 'Em Up (ռեժիսոր` Մայքլ Դևիս)
2008 —  Արգելված թագավորություն/ The Forbidden Kingdom (ռեժիսոր` Ռոբ Մինկոֆֆ)
2010 — Կոնֆուցիուս / Kong Zi (ռեժիսոր` Հու Մեյ)
2012 —  Ես համաձայն եմ/ Wo Yuan Yi (ռեժիսոր` Սուն Չժո)
2013 — Հատուկ անհատականություն / Te shu shen fen (ռեժիսոր` Կլարենս Իու-լյուն Ֆոկ)
2016 — Կհանդիպենք վաղը / Baidu ren (ռեժիսոր` Չժան Ցզյացզյա)


== Ճանաչում ==
Առաջադրվել և արժանացել է բազմաթիվ կինոմրցանակների, ներառյալ «Օսկար»-ը։ 2006 թվականին աստերոիդ 34420-ը անվանվել է օպերատորի անունով։


== Ծանոթագրություններ ==


== Արտաքին հղումներ ==
В Интернет-энциклопедии кинооператоров(անգլ.)
[1](անգլ.)
[2](անգլ.)
Ղելա

Ղելա (վրաց.՝ ყელა), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 120 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 249 մարդ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Այդաղ

Այդաղ, լեռնագագաթ Հայկական լեռնաշխարհում, Կոտուր լեռնաշղթայի կենտրոնական մասում, ջրաբաժան գծից արևելք։ Շրջապատի նկատմամբ բարձրությունը մեծ չէ։


== Ծանոթագրություններ ==
Մամաևո (գյուղ, Գրախովսկի շրջան)

Մամաևո (ռուս.՝ Мамаево), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 220 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեծ Թաղերի քարայր

Մեծ Թաղերի քարայր, Մեծ Թաղերից 1 կմ հարավ-արևելք, անմիջապես Իշխանագետի ձախ ափին, ճանապարհի եզրին գտնվող քարայր։ Արտաքինից քարայրը նման է կիսաշրջանաձև միացած բնական ժայռափոր պատուհանների։ Ներսում դրանց թիվն ավելանում է։ Քարայրը բաղկացած  է կիսաշրջանաձև տասը կամարներից։ Դրանցից չորսը իրար կից նայում են դեպի դուրս, իսկ մնացածները տեղադրված են ներսում։ Քարայրի մի մասի հատակները հողային են, մնացածներինը՝ քարե։ Համեմատաբար ավելի մեծ և բարձր կամարը գտնվում է արևելյան մասում, որտեղ կան հողի բավականին հաստ նստվածքներ։ Այսռեղ 1963-64 թվականներին հնագետները 7 մ երկարությամբ և 1,5 մ լայնությամբ անցք են փորել։ Ուսումնասիրությունից պարզվել է, որ Ծծախաչ քարայրի հատակը հիմնականում ծածկված է պալեոլիթի դարաշրջանի կուլտուրական մնացորդներով։
Առաջին՝ սևահողային շերտից բացի, մյուս շերտերը պարունակում են հնագիտական հարուստ նյութեր և կենդանիների մնացորդներ՝ ընձառյուծի, մանր կրծողների, տարբեր տեսակի թռչունների, արջի, ձիու, եզի, կովկասյան եղջերուի, լեռնային այծերի և այլն։
Կենդանիների այս բրածո մնացորդները ժամանակաշրջանի առումով Ազոխ քարանձավի կենդանիներից խիստ երիտասարդ են, և, կարելի է ասել, լրիվ տարբերվում են նրանցից։ Այստեղ հայտնաբերված հնագիտական նյութերը հիմնականում պատրաստված են կայծքարից և հրաբխային ապակուց։ Քարե իրերն իրենց ձևով և պատրաստման տեխնիկայով մեծ հետաքրքրություն են ներկայացնում։
Ծծախաչ կամ Թաղլարի քարայրի կուլտուրական շերտերն իրենց կառուցվածքով և դրանցում հայտնաբերված հնագիտական նյութերով նման լինելով Ազոխի քարայրի Մուստյերյան մշակույթի շրջանի նյութերին, այնուամենայնիվ, խիստ տարբերվում են դրանցից։ Եթե այստեղ գտնվող ներքին շերտերի նյութերը ժամանակաշրջանի և պատրաստման տեխնիկայի տեսակետից մոտ են Ազոխի Մուստյերյան շրջանի նեանդերթալցիների պատրաստած գործիքներին, ապա վերին և հատկապես միջին շերտերի նյութերը հիմնավորապես տարբերվում են Ազոխի քարայր նյութերից։ Ծծախաչ քարայրի վերին շերտի նյութերն ավելի կատարելագործված են։ Այստեղ գերակշռում են փոքր չափերի բարակ շեղբերից պատրաստած նուրբ հարդարում ունեցող գործիքները, դանակները, քերիչները, ծակիչները, ծայրապանակները և այլն։
Անդրկովկասի տերիտորիայում Ծծախաչի քարայր-բնակավայրին ավելի նման համարվում են Ջրուչուրի, Մորգայի, Ախշտայի հուշարձանները։
Այս քարայր-բնակավայրերը և՛ իրենց մշակութային շերտերի կառուցվածքով, և՛ հնագիտական նյութերով շատ մոտ են։
Թաղլարի քարայր-բնակավայրը պատկանում է միջին պալեոլիթի վերջին և վերին պալեոլիթի սկզբին։ Այս տեսակետից էլ այն համարվում է Լեռնային Ղարաբաղում պեղած առաջին այն հուշարձանը, որ առատ նյութ է պարունակում նախնադարյան հասարակարգի իրողություններն ուսումնասիրելու համար։


== Ծանոթագրություններ ==
Դրագովո (Բուրգասի մարզ)

Դրագովո (բուլղար․՝ Драгово), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 10 կմ դեպի արևելք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 242 մարդ։


== Բնակչություն ==


== Տես նաև ==
Բուլղարիայի համայնքներ
Կարնոբատի համայնք


== Ծանոթագրություններ ==
Սիրահարների այգի

Երևանի Սիրահարների այգի, առաջին և միակ ճապոնական այգին է Հայաստանում, որը գտնվում է Երևանի Արաբկիր համայնքում։ Այգու տարածքում է գտնվում նաև Երևանի մետրոպոլիտենի «Մարշալ Բաղրամյան» կայարանը։ Սովորական օրերին այգին ունենում է 400-500 այցելու։
Պողոսյան պարտեզները հանդիսանում է Երևանի Սիրահարների այգու շահագործող կազմակերպությունը, իսկ այգու բարեկարգումը և շահագործումն իրականացվում է Ալբերտ Պողոսյանի նախաձեռնությամբ՝ Պողոսյան հիմնադրամի միջոցով։ Այգին տնօրինում է ճարտարապետ Սարհատ Պետրոսյանը։ Այգում աշխատում է նաև Աչաջուր սրճարանը, որից ստացած ամբողջ շահույթը տրամադրվում է այգու ծախսերի հոգալուն։


== Պատմություն ==
Այգին գոյություն է ունեցել դեռևս 18-րդ դարից, և կոչվել՝ «Կոզեռնի այգիներ». այն ժամանակ էլ տնկվել են այգու ծառերի մեծ մասը։ 1949 թվականին ռուս բանաստեղծ Ալեքսանդր Պուշկինի ծննդյան 150 ամյակի շնորհիվ, այգին անվանվում է Պուշկինի այգի, իսկ 1970 թվականին այգին և նրան կից պողոտան (այժմյան և նախկինում էլ Մարշալ Բաղրամյան) վերանվանվում է Բարեկամության՝ խորհրդային ժողովուրդների «եղբայրությունը» նշանավորելու համար։
Հայաստանի անկախությունից հետո, 1995 թվականին Երևանի պատգամավորների խորհրդի որոշմամբ այգին վերանվանվում է Երևանի Սիրահարների այգի։ Այդ անվանումը գալիս է Դեմիրճյան փողոցի ժողովրդական անվանումից։
2007 թվականին այգին վերակառուցվում է որպես ճապոնական այգի և Պողոսյան այգիների մաս կազմում։ Վերակառուցման նախագիծը իրականացվոմ է շվեյցարաբնակ լանդշաֆտային ճարտարապետ, ճապոնական և արևելյան պարտեզների մասին բազմաթիվ աշխատությունների հեղինակ Պիեռ Ռամբախի կողմից, ով մեկուկես տարվա ուսումնասիրությունից հետո կատարում է էսքիզ, որն արժանանում է Երևանի քաղաքապետարանի հավանությանը։


== Պատկերասրահ ==

		
		
		


== Աղբյուրներ ==


== Արտաքին հղումներ ==
Երևանի Սիրահարների այգու պաշտոնական կայք
Աչաջուրի պաշտոնական կայք
Աչաջուրը պաշտոնական էջը Reservin.am ամրագրման համակարգում